pythainlp/thai-wiki-dataset-v3 huggingface dataset:
แหลก

แหลก เป็นซิงเกิลของวงซีซันไฟฟ์ ประพันธ์คำร้องและแต่งทำนองโดย Season Five และเรียบเรียงโดย เพิ่มศักดิ์ พิสิษฐ์สังฆการ เป็นเพลงช้าอารมณ์เศร้าเพลงแรกของ Season Five เพลงนี้ออกจำหน่ายในวันที่ 20 พฤษภาคม พ.ศ. 2556 เพลงนี้ยังถูกรวมในอัลบั้มของ Golden Era ซึ่งวางจำหน่ายในวันที่ 4 ธันวาคม พ.ศ. 2556
==เนื้อหาเพลง==
เนื้อหาเพลง เกี่ยวกับเคยชินอยู่ความรักที่สร้างความสุขให­้คุณอยู่เรื่อยมา ความรักที่คุณเชื่อว่ามั่นคงเหมือนกับก้อน­หิน จนไม่คิดถึงวันที่อาจจะแตกสลาย ทั้งที่ความจริงก้อนหินก็อาจกลายเป็นเม็ดท­รายได้ ความรักก็เช่นกันอาจจะแหลกลงในพริบตา โดยที่เราไม่ทันตั้งตัว
==สไตล์ดนตรีของเพลง==
สไตล์ดนตรีของเพลงนั้นเป็นเพลงช้าที่เรียบเรียงโด­ยใช้เครื่องดนตรีน้อยชิ้น มีเปียโนเป็นเครื่องดนตรีหลัก เพิ่มอารมณ์เพลงด้วยอะคูสติกกีต้าร์ซึ่งได­้ มือกีต้าร์ โอ วง Jetset'er เพื่อนร่วมค่ายเป็นผู้เล่นให้ในรูปแบบการเ­ล่นที่ไม่ซ้ำกันตั้งแต่ต้นจนจบเพลง ทั้งการเล่นแบบ Picking เบาไปจนถึงการ Slap solo ที่ช่วยสื่อสารให้อารมณ์ในแต่ละท่อนชัดเจน­ขึ้น ผสมผสานกับเสียงกลองที่มีความเป็นวินเทจ และคงเสน่ห์การร้องประสานเสียงในแบบฉบับขอ­ง Season Five เพิ่มความพิเศษด้วยเทคนิคการร้องไล่แบบ Dynamic ทำให้เสียงประสานเหมือนกับการเล่น Keyboard โดยเสียงร้องหลักเน้นที่การถ่ายทอดอารมณ์ล­ึกซึ้ง จึงทำเพลงนี้มีมิติมากขึ้น
==มิวสิกวีดีโอ==
มิวสิกวิดีโอนี้ เผยแพร่ครั้งแรกในวันที่ 15 กรกฎาคม พ.ศ. 2556 โดยมีสี่หนุ่มซีซันไฟว์ที่เล่นดนตรีในงานแต่งงาน ประกอบไปด้วย เอก, เจ, เปา, และจั๊ก เป็นเรื่องราวเกี่ยวกับสาวหวาน (รับบทโดย พลอย หอวัง) ที่กำลังอินกับความรักสุดๆต่อเจ้าบ่าวจนลั่นระฆังวิวาห์ท่ามกลางพิธีสุดชื่นมื่น แต่ทุกอย่างก็ต้องแหลกสลายลงไปในพริบตาเมื่อคนรักเก่าของเธอกลับมา
==การตอบรับ==
เพลง แหลก ได้อันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 กรกฎาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
===ชาร์ต===
{|class="wikitable"
!align="left"|ชาร์ต (พ.ศ. 2556)
!align="center"|อันดับสูงสุด
|-
| align = "left"| ซี้ดเอฟเอ็ม ชาร์ตท็อป 20
| align = "center"| 2
|-
| align = "left"| อีเอฟเอ็ม ชาร์ต 94 ท็อป แอรเพลย์
| align = "center"| 63
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 67
|-
| align = "left"| โอเคเลิฟ ออนท็อป 20
| align = "center"| 12
|-
|}
==อ้างอิง==
เพลงไทยสากล
เพลงป็อปไทย
เพลงของซีซันไฟฟ์
เพลงในปี พ.ศ. 2556
ซิงเกิลในปี พ.ศ. 2556
ซิงเกิลในสังกัดสนามหลวงมิวสิก
ซิงเกิลในสังกัดจีเอ็มเอ็ม แกรมมี่
โมฮัมหมัด อัยยุบข่าน

จอมพล โมฮัมหมัด อัยยุบข่าน (Mohammad Ayub Khan; محمد ایوب خان) เป็นผู้นำทางทหารและการเมืองในปากีสถาน เขาทำรัฐประหารยึดอำนาจรัฐในเดือนตุลาคม พ.ศ. 2501 และขึ้นเป็นประธานาธิบดีของปากีสถาน ระหว่าง พ.ศ. 2501 – 2512 จนเกิดการประท้วงใน พ.ศ. 2512 จึงลาออกจากตำแหน่ง
== ประวัติ ==
ข่านเกิดเมื่อ 14 พฤษภาคม พ.ศ. 2450 ในตำบลฮาซาราห่างจากราวัลปินดีไปราว 80 กม. บรรพบุรุษของเขาอพยพมาจากอัฟกานิสถาน เขาเริ่มศึกษาศาสนาอิสลามในมัสยิด จากนั้น เข้าศึกษาที่มหาวิทยาลัยอะลีการ์ 2 ปี แล้วจึงสมัครเรียนในโรงเรียนนายร้อบแซนเฮิร์ส จนได้เข้าศึกษาใน พ.ศ. 2469 และเข้ารับราชการในกองทหารอังกฤษในอินเดียเมื่อ พ.ศ. 2471 เขาได้เข้าร่วมรบในสงครามโลกครั้งที่สอง ในสมรภูมิที่พม่า หลังจากที่อินเดียและปากีสถานได้รับเอกราช ข่านได้รับราชการต่อในกองทัพบกปากีสถาน และได้เป็นนายพลผู้บัญชาการในปากีสถานตะวันออก ระหว่าง พ.ศ. 2491 – 2492 และได้เป็นผู้บัญชาการทหารบกแห่งปากีสถานใน พ.ศ. 2494
การเสียชีวิตของจินนาห์และลียากัต อาลี ข่านในเวลาใกล้เคียงกันทำให้เกิดปัญหาการเมืองในปากีสถานโดยเฉพาะการร่างรัฐธรรมนูญ จนมีการประกาศใช้ใน พ.ศ. 2499 แต่ก็มีปัญหาช่องว่างมากมาย เมื่อประธานาธิบดีอิสกันเดอร์ มีร์ซา ได้ประกาศยกเลิกรัฐธรรมนูญและประกาศใช้กฎอัยการศึกใน พ.ศ. 2501 ข่านจึงทำรัฐประหาร ในวันที่ 28 ตุลาคมปลดมีร์ซาออกจากตำแหน่ง
ข่านได้เริ่มนำประเทศเข้าสู่การปกครองระบอบประชาธิปไตย และจัดให้มีการเลือกตั้งทั่วประเทศเมื่อ พ.ศ. 2502 และเลือกตั้งประธานาธิบดีใน พ.ศ. 2503 ซึ่งข่านชนะการเลือกตั้งได้เป็นประธานาธิบดี และได้มีการแก้ไขรัฐธรรมนูญใน พ.ศ. 2505 และประกาศยกเลิกกฎอัยการศึกที่ใช้มาตั้งแต่ พ.ศ. 2501 การปกครองของข่านซึ่งประธานาธิบดีมีอำนาจค่อนข้างมากได้เน้นการปฏิรูปประเทศ ส่วนการเมืองระหว่างประเทศได้เป็นพันธมิตรกับสหรัฐ เข้าเป็นสมาชิกซีโต้ เมื่อเกิดปัญหาความขัดแย้งเกี่ยวกับดินแดนแคชเมียร์ในอินเดียทำให้เขาเลือกเป็นพันธมิตรกับจีน
การต่อต้านการปกครองของข่านเกิดขึ้นใน พ.ศ. 2511 เพราะเขาจับผู้นำฝ่ายค้านเข้าที่คุมขัง แต่เขาก็มีสุขภาพไม่ดีมาตั้งแต่เดือนมีนาคม พ.ศ. 2511 เขาได้ดำรงตำแหน่งประธานาธิบดีมาจนถึงเดือนมีนาคม พ.ศ. 2512 แล้วจึงลาออกให้นายพลยะห์ยาข่านขึ้นมาเป็นประธานาธิบดีแทน เขาถึงแก่อสัญกรรมใน พ.ศ. 2517 รวมอายุได้ 67 ปี
== อ้างอิง ==
ศรีสุรางค์ พูลทรัพย์. จอมพลโมฮัมหมัด อัยยุบข่าน ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 319 – 322
ทหารบกชาวปากีสถาน
ประธานาธิบดีปากีสถาน
ผู้ได้รับเครื่องราชอิสริยาภรณ์ ส.ร.
บุคคลจากแคว้นไคเบอร์ปัคตูนควา
ฝากไว้

"ฝากไว้" เป็นซิงเกิลที่ 5 ของธงไชย แมคอินไตย์ จากอัลบั้ม พริกขี้หนู (2534) ประพันธ์คำร้องโดย สุรักษ์ สุขเสวี, แต่งทำนองและเรียบเรียงโดย จาตุรนต์ เอมซ์บุตร ออกจำหน่ายในวันที่ 6 เมษายน พ.ศ. 2534 โดยเพลงนี้ออกแนวอบอุ่น สบายๆ และมิวสิกวิดีโอเพลงนี้เผยแพร่ประมาณเดือนพฤษภาคม พ.ศ. 2534
ในปี พ.ศ. 2557 เพลง "ฝากไว้" ในเวอร์ชันของธงไชย แมคอินไตย์ ได้ถูกใช้เป็นเพลงประกอบภาพยนตร์เรื่อง ฝากไว้..ในกายเธอ ของค่ายจีเอ็มเอ็ม ไท หับ
==ชาร์ต==
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ ซองชาร์ตท็อป 100
| align = "center"| 89
|-
|}
==เวอร์ชันคัฟเวอร์==
===เวอร์ชันวิโอเลต วอเทียร์===
ในปี พ.ศ. 2557 เพลง "ฝากไว้" เป็นเพลงประกอบภาพยนตร์เรื่อง ฝากไว้..ในกายเธอ ของค่ายจีเอ็มเอ็ม ไท หับ ถูกขับร้องโดย วิโอเลต วอเทียร์ นักร้องจากเวที The Voice Thailand Season 2 จากค่ายจีเอ็มเอ็ม แกรมมี่ มิวสิกวิดีโอนั้นมี จุฑาวุฒิ ภัทรกำพล, ธนภพ ลีรัตนขจร, สุภัสสรา ธนชาติ และวิโอเลต วอเทียร์ อยู่ในมิวสิกวีดีโอพร้อมกับฉากจากภาพยนตร์ โดยเวอร์ชันนี้แตกต่างจากเวอร์ชันของธงไชย แมคอินไตย์ อย่างมากที่มีความสยองขวัญใส่ในเพลงด้วย
เพลงเวอร์ชันนี้ประสบความสำเร็จอย่างมากได้ติดอับดับ 15 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 สิงหาคม พ.ศ. 2557 และติดอับดับ 8 ใน 100 ของชาร์ตหมวดเพลง จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 11 สิงหาคม พ.ศ. 2557
====ชาร์ต====
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
|ซี้ดเอฟเอ็ม ชาร์ตท็อป 20
|align="center"|15
|-
| align = "left"| จีเอ็มเอ็ม แกรมมี่ จีเมมเบอร์ ซองชาร์ตท็อป 100
| align = "center"| 8
|-
| align = "left"| จีเอ็มเอ็ม แกรมมี่ จีเมมเบอร์ ท็อปดาวน์โหลด
| align = "center"| 4
|-
|}
==อ้างอิง==
เพลงไทยสากล
เพลงป็อปไทย
เพลงของธงไชย แมคอินไตย์
เพลงของวิโอเลต วอเทียร์
เพลงที่ประพันธ์คำร้องโดยสุรักษ์ สุขเสวี
เพลงในปี พ.ศ. 2534
ซิงเกิลในปี พ.ศ. 2534
เพลงในปี พ.ศ. 2557
ซิงเกิลในปี พ.ศ. 2557
ซิงเกิลในสังกัดจีเอ็มเอ็ม แกรมมี่
ความฝันกับจักรวาล

"ความฝันกับจักรวาล" เป็นเพลงจากอัลบั้มของวงบอดี้สแลม จากอัลบั้มชุดที่ 6 dharmajāti (ดัม-มะ-ชา-ติ) ประพันธ์เนื้อร้องและแต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส)
ในวันที่ 17 สิงหาคม พ.ศ. 2559 เพลงนี้ได้ออกเป็นซิงเกิลโดยถูกมิกซ์ใหม่ในเวอร์ชัน The Grandslam Version เนื้อหาของเพลงออกแนวศาสนาพูดถึงเรื่องของชีวิต การเดินทางผ่านเรื่องราวต่างๆไปสู่วันข้างหน้า ลึกขึ้น แฝงด้วยปรัชญามากมาย  ที่เราก็ไม่ได้เป็นอิสระโดยแท้จริง ยังคงอยู่ภายใต้กฎแห่งกรรม แต่ชีวิตก็ยังมีสิทธิ์ที่จะฝันอย่างอิสระ และเลือกที่จะทำความดีกันได้ และนั่นคือความจริงของชีวิต
ดนตรีของเพลงนี้ มีการผสมผสานระหว่างวงร็อก กับ วงออเครสต้า
== ผู้มีส่วนร่วมทำเพลง ==
บอดี้สแลม
อาทิวราห์ คงมาลัย (ตูน) – ร้องนำ เนื้อร้อง ทำนอง กำกับเนื้อเพลง
ธนดล ช้างเสวก (ปิ๊ด) – กีตาร์เบส, ร้องประสาน
ธนชัย ตันตระกูล (ยอด) – กีตาร์นำ
สุชัฒติ จั่นอี๊ด (ชัช) – กลอง
โอม เปล่งขำ (โอม) – คีย์บอร์ด, ร้องประสาน
ผู้มีส่วนร่วมอื่น ๆ
พูนศักดิ์ จตุระบุล – โปรดิวเซอร์
ขจรเดช พรมรักษา - กำกับเนื้อเพลง
Mango Team – กำกับเนื้อเพลง
Puriarj Thanasuthichai - Orchestra Recording Engineered ,Engineered,Recorded & Digital editing
วีรยุทธ จุนนารัตน์ – Engineered,Recorded & Digital editing
ธนดล ช้างเสวก – Engineered,Recorded & Digital editing
ประทีป เจตนากูล - Orchestra Recording Engineered
เดช ไตรวัฒนาภรณ์ - Orchestra Recording Engineered
กฤษฏิพัฒน์ พลเยี่ยม - Orchestra Recording Engineered
สุรศักดิ์ มงคลเกษม - Orchestra Recording Engineered
==การตอบรับ==
เพลง "ความฝันกับจักรวาล" ติดชาร์ตอันดับ 12 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 จากเว็บไซต์ Gmember
===ชาร์ต===
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| ไอทูนส์ไทยแลนด์ชาร์ตท็อป 20
| align = "center"|19
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"|12
|-
|}
==อ้างอิง==
เพลงไทยสากล
เพลงร็อกไทย
เพลงของบอดี้สแลม
เพลงที่ประพันธ์คำร้องโดยอาทิวราห์ คงมาลัย
เพลงบันทึกเสียงที่ผลิตโดยพูนศักดิ์ จตุระบุล
เพลงในปี พ.ศ. 2557
ซิงเกิลในปี พ.ศ. 2559
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
ช่างมันเถอะเหงา

"ช่างมันเถอะเหงา" เป็นเพลงจากอัลบั้มของวงบอดี้สแลม จากอัลบั้มชุดที่ 6 dharmajāti (ดัม-มะ-ชา-ติ)
เพลง "ช่างมันเถอะเหงา" ประพันธ์เนื้อร้องและแต่งทำนองโดย ยืนยง โอภากุล หรือแอ๊ด คาราบาว คำร้องเพิ่มเติมโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ร่วมด้วย โก้ เศกพล อุ่นสำราญ (โก้ Mr.Saxman) ที่มาบรรเลงแซ็กโซโฟน
==การตอบรับ==
เพลง "ช่างมันเถอะเหงา" ติดชาร์ตอันดับ 4 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 และติดชาร์ตอันดับ 4 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember
===ชาร์ต===
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| ไอทูนส์ไทยแลนด์ชาร์ตท็อป 20
| align = "center"|17
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"|4
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5
| align = "center"| 4
|-
|}
==อ้างอิง==
เพลงไทยสากล
เพลงโฟล์กร็อกไทย
เพลงของบอดี้สแลม
เพลงที่ประพันธ์คำร้องโดยยืนยง โอภากุล
เพลงในปี พ.ศ. 2557
คิดถึง (เพลงบอดี้สแลม)

"คิดถึง" เป็นเพลงจากอัลบั้มและซิงเกิลที่ 5 ของวงบอดี้สแลม จากอัลบั้มชุดที่ 6 dharmajāti (ดัม-มะ-ชา-ติ)
เพลง "คิดถึง" ประพันธ์เนื้อร้องโดย ขจรเดช พรมรักษา (กบ บิ๊กแอส), โป โปษยะนุกูล แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) โดยเนื้อหาของเพลงนั้นเกี่ยวกับการให้กำลังใจกับมุมมองดีๆ ที่ทำให้เรารู้ว่า ระหว่างทางที่เรากำลังดำเนินไป นั้น ยังคงมีอีกคนหนึ่งที่ยังคงคิดถึงเราอยู่เสมอ
== มิวสิควิดีโอ ==
มิวสิกวิดีโอเพลงนี้เผยแพร่เมื่อวันที่ 28 มีนาคม พ.ศ. 2558 เวลา 21:00 น. กำกับโดย ดล ผดุงวิเชียร แสดงนำโดย เรย์ แมคโดนัลด์ , ฝน นลินทิพย์ เพิ่มภัทรสกุล และวงบอดี้สแลม
== การตอบรับ ==
เพลง "คิดถึง" ติดชาร์ตอันดับสูงสุด 1 ใน 100 ของชาร์ตหมวดเพลง GMM Gmember Chart Top 100 ประจำวันที่ 11 ตุลาคม พ.ศ. 2557 และติดชาร์ตอันดับ 3 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember
==ผู้ร่วมสร้างสรรค์เพลงและสถานที่บันทึกเสียง==
ผลิตโดย : พูนศักดิ์ จตุระบุล
ผู้กำกับเนื้อเพลง : ขจรเดช พรมรักษา, อาทิวราห์ คงมาลัย & แมงโก้ ทีม
บันทึกเสียงที่ : มอร์มิวสิกสตูดิโอส์ (All Recording Gears from Kimleng Audio)
ออกแบบ, บันทึกเสียง & ตัดต่อด้วยดิจิตอล : Puriarj Thanasuthichai , วีรยุทธ จุนนารัตน์ & ธนดล ช้างเสวก
มิกซ์โดย : Mike Fraser
ผู้ช่วยเทคนิค : Zach Blackstone & Eric Mosher
มิกซ์ที่ : Warehouse Studios, Vancouver
ควบคุมโดย : Ted Jensen ที่ Sterling Sound, NY
=== ชาร์ต ===
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| ไอทูนส์ไทยแลนด์ชาร์ตท็อป 20
| align = "center"|10
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"|1
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5
| align = "center"| 3
|-
| align = "left"| จีเอ็มเอ็ม แกรมมี่ จีเมมเบอร์ ท็อปดาวน์โหลด
| align = "center"| 5
|-
| align = "left"| ซี้ดเอฟเอ็ม ชาร์ตท็อป 20
| align = "center"| 4
|-
|}
==อ้างอิง==
เพลงไทยสากล
เพลงของบอดี้สแลม
เพลงออลเทอร์นาทิฟร็อกไทย
เพลงที่ประพันธ์คำร้องโดยขจรเดช พรมรักษา
เพลงที่ประพันธ์คำร้องโดยโป โปษยะนุกูล
เพลงในปี พ.ศ. 2557
ซิงเกิลในปี พ.ศ. 2558
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
ครึ่งหลับครึ่งตื่น

"ครึ่งหลับครึ่งตื่น" เป็นเพลงจากอัลบั้มของวงบอดี้สแลม จากอัลบั้มชุดที่ 6 dharmajāti (ดัม-มะ-ชา-ติ)
เพลง "ครึ่งหลับครึ่งตื่น" ประพันธ์เนื้อร้องโดย โป โปษยะนุกูล แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 25 กันยายน พ.ศ. 2557
โดยเพลงนี้ได้ผสมผสานแนวเพลงออร์เคสตรา ลงในแนวเพลงโพรเกรสซีฟร็อก เข้าด้วยกัน ซึ่งบันทึกเสียงบรรเลงมาจากเสียงดุรียางค์ของ จุฬาลงกรณ์มหาวิทยาลัย ส่วนภาพวิดีโอของ "ครึ่งหลับครึ่งตื่น" นั้นเผยแพร่เมื่อวันที่ 11 ตุลาคม พ.ศ. 2557 โดยเป็นการบันทึกภาพและเสียงจากการซ้อมใหญ่ คอนเสิร์ตปรากฏการณ์ ดัม-มะ-ชา-ติ ในปี พ.ศ. 2557 ที่สตูดิโอบ้านริก
==การตอบรับ==
เพลง "ครึ่งหลับครึ่งตื่น" ติดชาร์ตอันดับ 9 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557
===ชาร์ต===
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| ไอทูนส์ไทยแลนด์ชาร์ตท็อป 20
| align = "center"|15
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"|9
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5
| align = "center"|5
|-
|}
==อ้างอิง==
เพลงไทยสากล
เพลงโพรเกรสซีฟร็อกไทย
เพลงออลเทอร์นาทิฟร็อกไทย
เพลงของบอดี้สแลม
เพลงที่ประพันธ์คำร้องโดยโป โปษยะนุกูล
เพลงในปี พ.ศ. 2557
เตรียมตัวตาย

"เตรียมตัวตาย" เป็นเพลงจากอัลบั้มของวงบอดี้สแลม จากอัลบั้มชุดที่ 6 dharmajāti (ดัม-มะ-ชา-ติ)
เพลง "เตรียมตัวตาย" ประพันธ์เนื้อร้องและแต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 25 กันยายน พ.ศ. 2557
ส่วนภาพวิดีโอของ "เตรียมตัวตาย" นั้นเผยแพร่เมื่อวันที่ 27 พฤศจิกายน พ.ศ. 2557 เวลา 20:00 น. โดยเป็นการบันทึกภาพและเสียงจากการซ้อมใหญ่ คอนเสิร์ตปรากฏการณ์ ดัม-มะ-ชา-ติ ในปี พ.ศ. 2557 ที่สตูดิโอบ้านริก
==เนื้อหาของเพลง==
เนื้อหาของเพลงนี้ เกี่ยวกับต้องการสื่อให้ใครสักคนก็พอชีวิตตายให้มีความหมาย เพื่อคำว่ารักไม่ยิ่งใหญ่แค่เธอจำไว้เพียงพอ เป็นเรื่องปกติของคนเราที่ย่อมมีเกิดแก่เจ็บตาย แต่ว่าในระหว่างที่เราใช้ชีวิตอยู่ เราจะใช้ชีวิตอยู่เพื่ออะไร อยู่เพื่อทำอะไร ... เพื่อที่จะเตรียมตัวที่จะไม่อยู่แล้วอย่างมีคุณค่าที่สุด บางทีไม่จำเป็นต้องเป็นประโยชน์สำหรับคนหมู่มาก ทำเพื่อสังคม หรือประเทศชาติที่มันใหญ่โต เพียงแค่ชีวิตชีวิตนึง มีใครสักคนหนึ่งที่จำว่าเราเคยมีคุณค่า แล้วทำให้คนๆนั้นอย่างเต็มที่ ที่สุดแล้วก็น่าจะมีค่าพอสำหรับใครที่จะจดจำ แค่นี้ถือว่าเป็นการเตรียมตัวตายที่ดี
==การตอบรับ==
เพลง "เตรียมตัวตาย" ติดชาร์ตอันดับ 2 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 และติดชาร์ตอันดับ 2 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember
===ชาร์ต===
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| ไอทูนส์ไทยแลนด์ชาร์ตท็อป 20
| align = "center"|12
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"|2
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5
| align = "center"| 2
|-
|}
==อ้างอิง==
เพลงไทยสากล
เพลงร็อกไทย
เพลงของบอดี้สแลม
เพลงที่ประพันธ์คำร้องโดยอาทิวราห์ คงมาลัย
เพลงในปี พ.ศ. 2557
คลองสำเหร่

คลองสำเหร่ เป็นคลองในกรุงเทพมหานคร แยกจากคลองบางกอกใหญ่ ระหว่างวัดจันทารามวรวิหารกับวัดอินทารามวรวิหาร แขวงบางยี่เรือ เขตธนบุรี ไปออกแม่น้ำเจ้าพระยาฝั่งขวาที่แขวงบางลำภูล่าง เขตคลองสาน คลองมีความยาว 3 กิโลเมตร
คลองสำเหร่มีวัดที่ตั้งอยู่บริเวณริมคลองคือ วัดจันทารามวรวิหาร วัดอินทารามวรวิหาร วัดโพธินิมิตรสถิตมหาสีมาราม วัดกระจับพินิจ และวัดราชวรินทร์
==ประวัติและชุมชนบริเวณคลอง==
คลองสำเหร่ขุดขึ้นในสมัยรัตนโกสินทร์  ปรากฏในแผนที่ พ.ศ. 2444 (สมัยพระบาทสมเด็จพระจุลจอมเกล้าเจ้าอยู่หัว) เพื่อเป็นคลองที่เชื่อมจากคุ้งน้ำเจ้าพระยาด้านเหนือ ผ่านแถบบางยี่เรือ ตลาดพลู ไปทางตะวันออกมาออกแม่น้ำเจ้าพระยาตรงสำเหร่ ทั้งนี้เพื่ออำนวยความสะดวกในการอุปโภค บริโภค ใช้เป็นทางสัญจรลัดผ่านเขตชุนชนและเพื่อการเกษตร โดยเมื่อ พ.ศ. 2510 ได้รับรองเป็นคลองอนุรักษ์ตามมติคณะรัฐมนตรี
บริเวณคลองสำเหร่มีวัดเก่าแก่สมัยอยุธยาคือวัดราชวรินทร์ หรือ วัดสำเหร่ สร้างขึ้นเมื่อประมาณ พ.ศ. 2260 บริเวณนั้นในอดีตมีต้นสำเหร่จำนวนมาก มีพื้นที่เป็นทุ่งหญ้ากว้างห่างไกล บริเวณสำเหร่ปรากฎใน นิราศถลาง ประพันธ์โดยหมื่นพรหมสมพัตสร (มี) ราว พ.ศ. 2358–2359 โดยสะกดว่า "สามเหร่" ความว่า
แสดงให้เห็นว่าละแวกนี้เป็นที่ประหารนักโทษซึ่งคงอยู่ริมแม่น้ำเจ้าพระยาและอยู่ลึกเข้าไปในสวน ใครพายเรือผ่านก็อาจจะเห็นศพเสียบประจานจนหวาดกลัว คนไทยไม่กล้าอยู่อาศัยกันในละแวกนี้จนเป็นพื้นที่ป่ารกชัฏ ต่อมาคณะอเมริกันเพรสไบทีเรียนได้สถานที่ทำการของคริสตจักรอย่างถาวรที่สำเหร่ เมื่อ พ.ศ. 2403 ตรงกับปลายสมัยพระบาทสมเด็จพระจอมเกล้าเจ้าอยู่หัว มีชุมชนชาวคริสต์เกิดขึ้นบริเวณนั้น มีการย้ายโรงเรียนบางกอกคริสเตียนไฮสคูลจากกุฎีจีนมารวมกับโรงเรียนของมิชชันที่สำเหร่และเปลี่ยนชื่อเป็นโรงเรียนสำเหร่บอยส์คริสเตียนไฮสคูล แต่เมื่อ พ.ศ. 2446 ได้ย้ายโรงเรียนมาตั้งโรงเรียนใหม่แถวถนนประมวญ และเปลี่ยนชื่อมาเป็นโรงเรียนกรุงเทพคริสเตียนวิทยาลัย
==อ้างอิง==
สำเหร่
โบราณสถานในเขตธนบุรี
ไลอาร์เกม

ไลอาร์เกม คือละครโทรทัศน์ของประเทศญี่ปุ่น สร้างมาจากหนังสือการ์ตูนในชื่อเดียวกัน กำกับโดยฮิโระอะคิ มะสึยะมะ ฉายเมื่อวันที่ 14 เมษายน พ.ศ. 2550 นำแสดงโดยเอะริกะ โทะดะแสดงเป็นคันซะคิ นาโอะ และโชะตะ มัตสึดะแสดงเป็นอะคิยะมะ ชินิจิ ซีซันแรกของ LIAR GAME มีทั้งหมด 11 ตอน
==แหล่งข้อมูลอื่น==
Official TV Drama Website  from Fuji 
==อ้างอิง==
ละครโทรทัศน์ญี่ปุ่น
ละครโทรทัศน์ของสถานีโทรทัศน์ฟูจิ
สุลต่านอะฮ์มัด ตาจุดดิน ฮาลิม ชะฮ์ที่ 2

สุลต่านอะฮ์มัด ตาจุดดิน ฮาลิม ชะฮ์ที่ 2  (เอกสารไทยเรียก สุลต่านอะหมัดตายุดินฮาเลมซะ) บรรดาศักดิ์ไทย เจ้าพระยาไทรบุรีปะแงรัน หรือ ปะแงหรัน เป็นสุลต่านองค์ที่ 21 แห่งรัฐเกอดะฮ์ พระองค์ครองราชย์ระหว่าง1791-1843 ครองราชย์ได้ 26 ปี ในสมัยพระองค์สยามได้บุกยึดรัฐเกอดะฮ์ ชาวอาหรับเองก็จะช่วยสุลต่านเจรจากับสยาม ค.ศ. 1942 สยามจึงคืนเกอดะฮ์ให้เป็นของพระองค์ พระองค์เป็นบุตรของสุลต่านอับดุลเลาะห์ มูคาร์ราม ชาห์ พระองค์ก่อตั้งรัฐปะลิสอีกด้วย
บุคคลจากรัฐเกอดะฮ์
ราชวงศ์เกอดะฮ์
สุลต่านรัฐเกอดะฮ์
เจ้าเมืองไทรบุรี
บรรดาศักดิ์ชั้นเจ้าพระยา
ป้ากะปู่

ป้ากะปู่ เป็นสตูดิโออัลบั้มเต็มชุดที่ 3 ของวงเพื่อนออกวางแผงเมื่อปี พ.ศ. 2529 ภายใต้สังกัดนิธิทัศน์ โปรโมชั่น
โดยอัลบั้มชุดนี้มีเพลงดังได้แก่ ป้ากะปู่,เย้ว...เย้ว,เพียงเอ่ยคำลา,ว้าเหว่,แก้วตา, ลมๆแล้งๆ,พ่อจ๋าแม่จ๋า,แม่คุณเอ๋ย เป็นต้น
หลังจากจบชุดนี้สมาชิกในวงได้แก่ พนัส,สมชาย,ฟาโรห์ และ ดนัย ได้ขอลาออกจากวงไปทำให้ทางวงต้องหาสมาชิกเข้ามาเสริมในตำแหน่งที่ขาด
== รายชื่อเพลง ==
เย้ว...เย้ว ขับร้องโดย วงเพื่อน
พ่อจ๋าแม่จ๋า ขับร้องโดย วงเพื่อน
ลมแล้ง ขับร้องโดย พนัส หิรัญกสิ
ป้ากะปู่ ขับร้องโดย วงเพื่อน
เพียงเอ่ยคำลา ขับร้องโดย ตวงสิทธิ์ เรียมจินดา
แก้วตา ขับร้องโดย ตวงสิทธิ์ เรียมจินดา
ว้าเหว่ ขับร้องโดย ฟาโรห์ ตอยยีบี
งอดแงด ขับร้องโดย วสันต์ สิริสุขพิสัย
แม่คุณเอ๋ย ขับร้องโดย ตวงสิทธิ์ เรียมจินดา
สักกะติ๊ด ขับร้องโดย วสันต์ สิริสุขพิสัย
เจี๋ยมเจี้ยม ขับร้องโดย วงเพื่อน
เพื่อนใจ ขับร้องโดย ตวงสิทธิ์ เรียมจินดา
ฝากไว้คิดดู ขับร้องโดย วงเพื่อน
อัลบั้มเพลงไทยสากล
อัลบั้มเพลงในปี พ.ศ. 2529
สุลต่านมูฮัมหมัด จีวา ไซนัล อาดิลีนที่ 2

สุลต่านมูฮัมหมัด จีวา ไซนัล อาดิลีนที่ 2 เป็นสุลต่านองค์ที่ 19 แห่งรัฐเกอดะฮ์ พระองค์ก่อตั้งเมืองอลอร์สตาร์ พระองค์ครองราชย์ 68 ปี ยาวนานที่สุดในบรรดาสุลต่านมาเลเซีย นอกจากนี้พระองค์ยังซ่อมพระราชวังที่ถูกโจมตีโดยชาวบูกิส พระองค์เป็นบุตรของสุลต่านอับดุลเลาะห์ มุดซัม ชาห์
บุคคลจากรัฐเกอดะฮ์
ราชวงศ์เกอดะฮ์
สุลต่านรัฐเกอดะฮ์
ประวัติ

ประวัติ คือเรื่องราวว่าด้วยความเป็นไปของคน สถานที่ หรือสิ่งใดสิ่งหนึ่ง อาจหมายถึง
ประวัติศาสตร์
ชีวประวัติ
* อัตชีวประวัติ
ชื่อบุคคล
* ประวัติ ปัตตพงศ์
* ประวัติ นวลศรี
* ประวัติ จันทนพิมพ์
* ประวัติ เนียรภาค
* ประวัติ ทองสมบูรณ์
* ประวัติ ศรีจรูญ
* ประวัติ ถีถะแก้ว
* ประวัติ วะโฮรัมย์
* ประวัติ ซากีรี
* ประวัติ ประดิษฐานนท์
* ประวัติ สุขุม
* ประวัติ สุวรรณะดิษฐกุล
* ประวัติ บุญรักษา
* ประวัติ มาลากุล ณ อยุธยา
ชื่อบุคคลไทย
อัสแซสซินส์ครีด: ลินนิเอจ

อัสแซสซินส์ครีด: ลินนิเอจ เป็นซีรีส์หนังสั้นแนะนำเกมอัสแซสซินส์ครีด 2 ผลิตโดย ยูบิซอฟท์ ซึ่งซีรีส์นี้กำกับโดยผู้กำกับชาวแคนาดา Yves Simoneau ซีรีส์ตอนแรกถูกปล่อยออกมาวันที่ 26 ตุลาคม 2009 ทาง YouTube และยังเป็นก้าวแรกของยูบิซอฟท์ในวงการภาพยนตร์
== เค้าโครงเรื่อง ==
จะกล่าวถึงเหตุการณ์ก่อนหน้าอัสแซสซินส์ครีด 2 ตัวเอกของเรื่องคือ Giovanni Auditore เป็นมือสังหารในศตวรรษที่ 15 ช่วงยุคฟื้นฟูศิลปวิทยา ในอิตาลี
ซึ่งเป็นพ่อของ Ezio Auditore da Firenze  ในช่วงเริ่มต้นของยุคฟื้นฟูศิลปวิทยามีกลุ่มผู้สมรู้ร่วมคิดที่จะล้มล้างตระกูลเมดิซีซึ่งมีอำนาจมากในสมัยนั้น และคิดจะแทรกแซง ความเป็นเอกภาพของอิตาลี  ซึ่ง Giovanni จะต้องเผชิญกับภัยคุกคามนี้และจัดการกับคนผิดเพื่อนำความยุติธรรมมาสู่อิตาลี
==นักแสดง==
Romano Orzari รับบทเป็น Giovanni Auditore
Manuel Tadros รับบทเป็น Rodrigo Borgia
Claudia Ferri รับบทเป็น Maria Auditore
Jesse Rath รับบทเป็น Federico Auditore
Devon Bostick รับบทเป็น Ezio Auditore
Alex Ivanovici รับบทเป็น Lorenzo de' Medici
Michel Perron รับบทเป็น Uberto Alberti
Roc Lafortune รับบทเป็น นักโทษ
Arthur Grosser รับบทเป็น Pope Sixtus IV
Shawn Baichoo รับบทเป็น บาทหลวง Antonio Maffei
Peter Miller รับบทเป็น Galeazzo Maria Sforza
Harry Standjofsky รับบทเป็น Silvio Barbarigo
Frank Fontaine รับบทเป็น Marco Barbarigo
Maxime Savaria รับบทเป็น คนส่งจดหมาย
== การถ่ายทำ ==
การถ่ายทำภาพยนตร์จะใช้เทคนิคคอมพิวเตอร์กราฟิกเช่นเดียวกับการผลิตเกม ถ่ายทำนักแสดงบนพื้นหลัง green screen (เหมือนกับเทคโนโลยี Hybride ในการถ่ายทำภาพยนตร์เรื่อง 300,Sin City และ Avartar)
ซึ่งพื้นหลังสีเขียวจะถูกแทนที่ด้วยสภาพแวดล้อมที่ดัดแปลงมาจากเกม
ประมาณ 50% ของเครื่องแต่งกายที่ปรากฏใน อัสแซสซินส์ครีด: ลิเนียจ ได้เช่ามาจากอิตาลี ส่วนเครื่องแต่งกายที่เหลือได้ออกแบบใหม่และสร้างขึ้น โดยมีฝ่ายสตูดิโอออกแบบในนามของ Ubisoft ซึ่งประกอบด้วยกลุ่มผู้เชี่ยวชาญด้านเครื่องแต่งกาย
จากยูบิซอฟท์ มอนทรีออล และ ยูบิซอฟท์ ควิเบก
Corey May ผู้เขียนบทของอัสแซสซินส์ครีด 2 ทำงานร่วมกับ William Reymond ผู้เขียนบทของอัสแซสซินส์ครีด: ลิเนียจ อย่างใกล้ชิด เพื่อให้แน่ใจว่า เรื่องราวทั้งสองมีการเชื่อมโยงเนื้อเรื่องกัน
สุลต่านฮะมัด ทาจุดดิน ฮาลิม ชาห์ที่ 1

สุลต่านฮะม้ด ทาจุดดิน ฮาลิม ชาห์ที่ 1 เป็นสุลต่านแห่งรัฐเกอดะฮ์องค์ที่ 18 ครองราชย์ระหว่างปี ค.ศ. 1706–1709 พระบิดาของพระองค์ชื่อสุลต่านอับดุลเลาะห์ มุดซัม ชาห์
บุคคลจากรัฐเกอดะฮ์
ราชวงศ์เกอดะฮ์
สุลต่านรัฐเกอดะฮ์
โทมัส บัค

โทมัส บัค (Thomas Bach) เป็นประธานคณะกรรมการโอลิมปิกสากลคนที่ 9 อดีตนักกีฬาฟันดาบชาวเยอรมันที่ร่วมการแข่งขันโอลิมปิกฤดูร้อน 1976 ได้รับเลือกเป็นประธานคณะกรรมการโอลิมปิกสากล เมื่อวันที่ 10 กันยายน พ.ศ. 2556 ในการประชุมสามัญคณะกรรมการโอลิมปิกสากล สมัยที่ 125 ณ ประเทศอาร์เจนตินา
นักฟันดาบสากลชาวเยอรมัน
ประธานคณะกรรมการโอลิมปิกสากล
บุคคลจากเวือทซ์บวร์ค
สมาชิกคณะกรรมการโอลิมปิกสากล
นักฟันดาบสากลในโอลิมปิกฤดูร้อน 1976
นักกีฬาเหรียญทองโอลิมปิก
อนุสรณ์สถานลิงคอล์น

อนุสรณ์สถานลิงคอล์น (Lincoln Memorial) เป็นอนุสาวรีย์แห่งชาติอเมริกาสร้างเพื่อเป็นเกียรติแก่เอบราแฮม ลิงคอล์น ประธานาธิบดีสหรัฐอเมริกาคนที่ 16 ตั้งอยู่ปลายตะวันตกของเนชันแนลฮอลในกรุงวอชิงตัน ดี.ซี. ตรงข้ามอนุสาวรีย์วอชิงตัน เฮนรี เบคอนเป็นสถาปนิก ผู้ออกแบบอนุสาวรีย์หลัก เอบราแฮม ลิงคอล์นปี 1920 คือ ดาเนียล เชสเตอร์ เฟรนช์ รูปปั้นลิงคอล์นแกะสลักโดยพี่น้องปิกกีริลลี และจิตรกรผนังภายใน คือ ฌูล เกแร็ง (Jules Guerin) มีการอุทิศใน ค.ศ. 1922 เป็นอนุสาวรีย์แห่งหนึ่งที่สร้างเพื่อให้เกียรติแก่ประธานาธิบดีสหรัฐ เป็นแหล่งท่องเที่ยวสำคัญตลอดมาและตั้งแต่คริสต์ทศวรรษที่ 1930 เป็นศูนย์กลางสัญรูปที่มุ่งสนใจความสัมพันธ์ระหว่างเชื้อชาติ
สิ่งก่อสร้างนี้อยู่ในรูปเทวสถานกรีกดอริก และมีประติมากรรมเอบราแฮม ลิงคอล์นนั่งขนาดใหญ่และรอยจารึกสุนทรพจน์ขึ้นชื่อสองครั้งของลิงคอล์น ได้แก่ คำปราศรัยเก็ตตีสเบิร์กและคำปราศรัยพิธีเข้ารับตำแหน่งครั้งที่สองของเขา อนุสรณ์สถานนี้เป็นจุดที่มีสุนทรพจน์ที่มีชื่อเสียงหลายครั้ง ซึ่งมีสุนทรพจน์ "ผมมีฝัน" ของมาร์ติน ลูเทอร์ คิง เมื่อวันที่ 28 สิงหาคม ค.ศ. 1963 ระหว่างการชุมนุมเมื่อสิ้นการเดินขบวนไปวอชิงตันเพื่ออาชีพและเสรีภาพ (March on Washington for Jobs and Freedom)
เช่นเดียวกับอนุสาวรีย์อื่นในเนชันแนลมอล ซึ่งมีอนุสรณ์ทหารผ่านศึกเวียดนาม อนุสรณ์ทหารผ่านศึกสงครามเกาหลี และอนุสรณ์สงครามโลกครั้งที่สองแห่งชาติ อนุสรณ์นี้บริหารโดย กรมอุทยานแห่งชาติ (National Park Service) ภายใต้กลุ่มเนชันแนลมอลและอุทยานอนุสรณ์ มีการขึ้นบัญชีในทะเบียนสถานประวติศาสตร์แห่งชาติเมื่อวันที่ 15 ตุลาคม ค.ศ. 1966 เปิดแก่สาธารณะ 24 ชั่วโมงต่อวัน ใน ค.ศ. 2007 สถาบันสถาปนิกอเมริกาจัดอยู่ในอันดับที่เจ็ดบนรายการสถาปัตยกรรมยอดนิยมของอเมริกา นับแต่ ค.ศ. 2010 มีประชาชนมาเยือนอนุสรณ์ประมาณ 6 ล้านคนต่อปี
== อ้างอิง ==
สถานที่ท่องเที่ยวในสหรัฐ
สิ่งก่อสร้างในวอชิงตัน ดี.ซี.
อนุสาวรีย์และอนุสรณ์สถานของเอบราแฮม ลิงคอล์น
ลิเนีย

ลิเนีย (Linea) (ภาษาละตินแปลว่า 'เส้น') เป็นคำศัพท์ที่ใช้ในทางธรณีวิทยาดาวเคราะห์ (Planetary geology) หมายถึงลวดลายทางยาวใดๆบนพื้นผิวของดาวเคราะห์หรือดาวบริวาร ลิเนียมีอยู่เป็นจำนวนมากบน ดาวศุกร์ และ ดวงจันทร์ยูโรปา
วิทยาศาสตร์ดาวเคราะห์